ߕߊߣߊ߲߫

ߕߊߣߊ߲߫/ ߝߐߟߌߓߊ߮ (ߡߊ߲߬ߘߋ߲߫ ߝߐߟߌߝߋ߲) ߘߏ߫ ߟߋ߬ ߘߌ߫߸ ߡߍ߲ ߦߋ߫ ߝߐ߫ ߟߊ߫ ߗߍ߬ߜߙߊ  ߟߎ߬ ߘߐ߫. ߣߌ߫ ߛߎߘߊ߲߫ ߞߍ߫ ߘߊ߫ ߞߍ߬ߟߍ ߞߟߊߓߍ߲ ߘߏ߫ ߘߐ߫߸ ߢߊ߰ߢߊ߮ ߘߏ߫ ߘߌ߫ ߛߌ߲߬ߝߏ߲߬ߧߊ߸ ߒ߬ߓߊ߬ ߕߊߣߊ߲߫ ߠߋ߬ ߝߐ߫ ߟߊ߫ ߢߊ߰ߢߊ߮ ߏ߬߬ ߘߐ߫ߞߎߡߘߊ ߣߌ߲߬ ߛߓߍߣߍ߲߫ ߦߋ߫ ߡߐ߰ ߟߋ߬ ߓߟߏ߫ ߡߍ߲ ߛߌ߰ߣߍ߲߬ ߦߋ߫ ߞߏߟߏ߲ߞߊߟߊ߲߫ ߸ ߣߏߙߊߛߏߓߊ߫ ߸ ߊ߬ ߟߐ߲߫ ߞߏ ߖߍ߬ߘߍߖߍ߬ߘߍ ߟߋ߬ ߦߋ߫ ߞߎߡߘߊ ߣߌ߲߬ ߞߣߐߘߐ ߟߎ߬ ߘߌ߫ ߡߐ߰ߓߊ ߟߎ߬ ߛߘߊ߫ ߘߐ߫ .
 ߕߊߣߊ߲ ߛߎ߯ߦߊ ߟߎ߫  
ߕߊߣߊ߲߫߫ ߦߋ߫ ߛߎ߯ߦߊ߫ ߝߌ߬ߟߊ߫ ߟߋ߬ ߘߌ߫߸ ߕߊߣߊ߲ߓߊ߫ ߣߌ߫ ߕߊߣߊ߲ߣߍ߲ ߟߎ߫. ߣߵߊ߬ ߦߋ߫ ߝߐ߫ ߟߊ߫ ߕߎ߬ߡߊ ߡߍ߲ ߕߊߓߎߟߋ ߟߋ߬ ߝߙߊ߬ ߟߵߏ߬ ߞߊ߲߬߸ ߝߐߟߌߞߊ߲ ߏ߬ ߟߋ߫߫ ߥߟߋ߫ ߟߊ߫ ߞߏ߫:ߗߍ߬ߘߎ߬ߣߎ߲߬ߕߊߣߊ߲ ߥߟߊ߫ (ߗߍ߬ߘߎ߲ߣߎ߲). ߒ߬ߓߊ߬ ߗߍ߬ߞߎ߲߫ ߠߎ߬ ߟߋ߬ ߘߐߙߐ߲߫ ߦߵߊ߬ ߕߎ߬ߙߎ߲߬ (ߘߐ߲߬) ߠߊ߫ ߓߙߊ ߘߐ߫߸ ߊ߬߬ ߝߐ߫ ߟߊ߫ ߡߐ߰ߓߊ ߓߊߘߍ ߘߐ߫߸ ߥߟߵߊ߬ ߜߊ߬ߙߊ ߘߐ߫ ߞߏߟߏ߲ߞߊߟߊ߲߫߫ ߡߊ߲߬ߛߊ߬ߟߊ ߟߊ߬ߓߊ߲߫ ߡߍ߲ ߦߋ߫ ߥߟߋ߫ ߟߊ߫ ߞߏ߫( ߞߊ߬ߙߏ߲߬ߞߊ߲߫ ߘߎ߲߬ߓߎߦߊ߫) ߣߵߊ߬ ߞߊ߲߬ߕߐ߮ ߦߋ߫ ߞߊ߬ߙߏ߲߬ߞߊ߲ ߥߎߟߋ߲)ߘߌ߫߸ߊ߬ ߛߌ߰ߣߍ߲߫ ߕߎ߲߬ ߣߏߙߊߛߏߓߊ߫ ߞߊ߬ߙߏ߲߬ߞߊ߲ߠߊ ߖߌ߲߭ ߞߣߐ߸ ߏ߬ ߟߋ߫ ߟߊ߫ ߗߍ߬ߘߎ߬ߣߎ߲߬ߕߊߣߊ߲ ߠߎ߬ ߟߋ߬ ߖߌ߬ߦߊ߫ ߟߎ߬ ߦߋ߫ ߕߋ߲߬߸ ߕߊߣߊ߲ߓߊ߫ ߣߌ߫ ߕߊߣߊ߲ߣߍ߲ ߝߌ߬ߟߊ߫.

ߕߊߣߊ߲ߣߍ߲ ߘߏ߫ ߦߋ߫ ߕߎ߰ ߟߊ߫ ߓߟߍ ߟߋ߬ ߡߊ߬ ߛߣߍ߬ߖߋߟߌ ߟߎ߬ ߓߟߏ߫ ߞߵߊ߬ ߞߍ߫ ߕߊ߬ߡߊ߲ ߞߘߐߕߍ߯ߟߊ߲ ߘߌ߫߸ ߏ߬ ߟߋ ߖߍ߬ߘߍ ߡߊߟߐ߲ߣߍ߲߫ ߦߋ߫ ߕߊߣߊ߲ߣߍ߲ߦߊ ߘߐ߫ ߕߊ߲߬ ߞߏߛߓߍ߫.
 ߞߏߟߏ߲ߞߊߟߊ߲߫ ߡߊ߲߬ߛߊ߬ߟߊ ߗߍ 
߸ߛߊ߭ߡߏ߬ߙߌ߬ ߕߎ߬ߙߋ߫ ߕߎ߲߬ ߦߋ߫ ߡߊ߲߬ߘߋ߲߬ ߞߙߎߝߓߊ ߞߍ߫ ߞߏ߫ ߘߐ߫ ߖߡߊ߬ߣߊ߬ߓߊ ߞߋߟߋ߲߫ ߘߌ߫ ߕߎ߬ߡߊ ߡߍ߲߫߸ ߏ߬ ߞߵߊ߬ ߕߘߍ߬ ߟߋ߬ ߞߊ߬ߙߏ߲߬ߞߊ ߣߌ߲߬ ߠߋ߬ ߕߎ߲߬ ߦߋ߫ ߞߏߟߏ߲ߞߊߟߊ߲߫߫ ߡߊ߲߬ߛߊ ߘߌ߫߸ ߊ߬ ߣߌ߫ ߎߡߊߙߎ߫ ߕߊ߯ߟߏ߲߫ ߣߵߊ߬ ߘߋ߲ߞߍ߫ ߝߣߊ߫ ߕߎ߬ߡߊ ߓߍ߲߬ ߘߊ߫ ߢߐ߲߰ߡߊ߬߸ߓߊߏ߬،ߊ߬ ߕߎ߲߬ ߓߙߊߞߊ߫ ߝߋ߲  ߟߊߕߊ߯ ߟߊ߫ ߎߡߊߙߎ߫ ߕߊ߯ߟߏ߲߫ ߡߊ߬ ߘߌ߲߬ߜ߭ߌߙߊߦߌ߲߫. 

ߊ߬ߟߋ߬ ߡߊ߲߬ߛߊ ߞߊߙߏ߲߬ߞߊ߲߬ ߥߎߟߋ߲ ߠߋ߬ ߞߍ߫ ߘߊ߫ ߎߡߊߙߎ߫ ߕߊ߯ߟ ߘߋ߲ߞߍ߫ ߛߋ߰ߘߎ߯ ߞߋߟߋ߲߫ ߏ߬ ߟߊ߫ ߝߍ߭ ߘߌ߫߸ ߊ߬ ߟߊ߫ ߛߊ߬ߦߊ ߞߐ߫߸ ߓߊߏ߬، ߊ߬ ߝߊ߬ ߟߊ߫ ߛߊ߬ߦߊ ߞߐ߫ ߘߋ߲ߞߍ߫ ߣߌ߲߬ ߓߌ߬ߟߵߊ߬ ߝߊ߬ ߟߊ߫ ߖߊ߬ߡߊ ߞߎ߲߬ߠߊ߸ ߊ߬ߟߋ߬ ߞߵߊ߬ ߞߍ߫ ߓߋ߭ ߘߌ߫߸ ߊ߬ ߛߌ߰ߢߐ߮ ߘߎ߱ ߟߎ߬ ߞߊ߲߬߸ ߝߏ߫، ߊ߬ ߣߊ߬ ߘߊ߫ ߞߍ߬ߟߍ ߘߐ߫ ߣߏߙߊߛߏߓߊ߫ ߘߎ߱ ߞߣߐ߫߸ ߊ߬ ߝߊ߬ ߕߎ߲߬ ߦߋ߫ ߞߏߟߏ߲ߞߊߟߊ߲߫ ߝߊ߰ߡߊ ߓߏ߲߬ߧߊ߫ ߟߊ߫߸ ߊ߬ ߣߴߊ߬ ߢߌ߲߭ ߕߎ߲߬߬ ߦߋ߫ ߞߊ߬ߙߏ߲߬ߞߊ߲߫ ߘߌ߫ߞߎߡߊ ߣߌ߲߬ ߦߋ߫ ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ ߞߊ߬ߝߊ ߘߐ߫߸ ߡߍ߲ ߛߓߍ߫ ߘߊ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫߸ (ߞߐߜߍ߫ ߃߄) . 

ߗߍ߬ߘߎ߬ߣߎ߲߬ߕߊߣߊ߲ ߢߊ߰ߢߊ߮ ߓߊ߯ ߞߍ߫ ߞߍ߫ ߟߊ߫ ߟߏ߲߫߫ ߡߍ߲ ߞߊ߬ߙߏ߲߬ߞߊ߲ ߥߎߟߋ߲ ߠߊ߫ ߗߍ߬ߞߎ߲߬ ߜߙߋ ߞߘߐ߬ߡߊ߲߫ ߣߌ߫ ߜߙߋ߫ ߞߘߐ߬ߡߊ߲߫ ߜߘߍ߫ ߡߍ߲ ߠߎ߬ ߦߋ߫ ߣߏߙߊߛߏߓߊ߫ ߘߎ߱ ߞߣߐ߫ ߏ߬ ߟߎ߫ ߓߍ߯ ߕߘߍ߬ ߦߋ߫ ߘߏ߲߬ ߠߊ ߡߐ߱ ߞߊ߲ߠߊ ߞߊ߬ ߓߐ߫ ߓߙߊ ߘߐ߫ ߏ߬ ߟߏ߲߫ ߢߊ߰ߢߊ߮ ߘߐ߫. 
 ߦߟߌߡߊߛߙߋ ߟߎ߫ 
ߦߌߟߡߊ:ߘߐ߬ߝߐ
ߦߌߟߡߊ:ߡߊ߲߬ߘߋ߲߫ ߝߐߟߌߝߋ߲
ߦߌߟߡߊ:ߡߊ߲߬ߘߋ߲߫
ߦߌߟߡߊ:ߊߝߙߌߞߌ߬